ไทยพาณิชย์นิมนต์ "เจ้าคุณธงชัย" สวดให้พร-พรมน้ำมนต์ที่SCBปาร์ค
ไทยพาณิชย์นิมนต์ เจ้าคุณธงชัย สวดให้พร และพรมน้ำมนต์ หลังเกิดเหตุระบบดับเพลิงทำงานเองจนมีผู้เสียชีวิต 8 ราย
16 มี.ค. 2559

ไทยพาณิชย์นิมนต์ เจ้าคุณธงชัย สวดให้พร และพรมน้ำมนต์ หลังเกิดเหตุระบบดับเพลิงทำงานเองจนมีผู้เสียชีวิต 8 ราย
เมื่อช่วงเช้าวันที่ 16 มี.ค. คณะผู้บริหารธนาคารไทยพาณิชย์ นำโดย นายอานันท์ ปันยารชุน นายกกรรมการธนาคาร นายวิชิต สุรพงษ์ชัย ประธานกรรมการบริหาร นายอาทิตย์ นันทวิทยา ประธานเจ้าหน้าที่บริหาร และ นายญนน์ โภคทรัพย์ กรรมการผู้จัดการธนาคาร ได้นิมนต์  พระพรหมมังคลาจารย์ หรือ "เจ้าคุณธงชัย" ผู้ช่วยเจ้าอาวาสวัดไตรมิตรวิทยารามวรวิหาร มาสวดให้พรและพรมน้ำมนต์เป็นขวัญและกำลังใจแก่พนักงานธนาคารไทยพาณิชย์ที่ สำนักงานใหญ่รัชโยธิน อาคารเอสซีบีปาร์ค หลังจากเกิดเหตุระบบดับเพลิงในห้องมั่นคงรั่ว จนมีผู้เสียชีวิต 8 ราย
ก่อนหน้านี้เมื่อวันที่ 15 มี.ค.ที่ผ่านมา ธนาคารได้นิมนต์พระภิกษุมาสวดมนต์ใกล้บริเวณที่เกิดเหตุเพื่อความเป็นสิริมงคลและให้พนักงานเกิดความสบายใจในการปฏิบัติงาน